**Protocol d’accés i consulta al fons documental i patrimonial del MUEC amb finalitats d’investigació**

**Nom de la persona sol·licitant:**

**Adreça:**

**Telèfon:**

**Correu electrònic:**

**DNI:**

Em comprometo a seguir aquestes **Normes d’Accés i Consulta**:

**General**

1. Es lliuraran còpies del material elaborat en la meva recerca al Museu Etnològic i de Cultures del Món, en el termini màxim d’un any, per a integrar-lo a la documentació de l’objecte.
	1. El Museu podrà introduir les noves dades en els seus sistemes de gestió del coneixement (bb.dd. de col·leccions, registres i expedients , accés en línia als objectes de la col·lecció, etc.) amb tots els drets.
	2. El museu podrà utilitzar els materials i documents generats per la recerca per a difondre el coneixement dels fons, previ acord amb l’investigador/a, i fent referència sempre a l’autor/a.
2. El Museu no farà públic cap part del treball generat per la investigació sense el consentiment mutu, llevat del buidat de dades fet per actualitzar els registres públics dels fons del museu.
3. L’accés a la consulta de col·leccions es realitzarà prèvia recepció d’aquest formulari de condicions d’accés i del formulari diari de sol·licitud de peces
4. L’atenció al personal investigador per a la documentació és sempre als matins, prèvia sol·licitud anticipada i reserva de data convinguda amb la biblioteca del museu. La petició de data de consulta podrà ser modificada, i en tot cas convinguda en nova data per ambdues parts, sempre que les necessitats del museu o el calendari d’altres peticions ho faci necessari i previ lliurament dels noms i DNI del personal de consulta.
5. La persona sol·licitant es compromet a seguir en tot moment les instruccions del personal del Museu. L’incompliment de las mateixes podrà suposar la interrupció de la consulta.
6. Alguns fons del museu estan en situació d’exclusió de consulta:
	1. Fons en procés de catalogació, organització, reinstal·lació o descripció.
	2. Fons documental especial (negatius, positius i plaques de vidre, documents d’arxiu delicats, en general els fons no digitalitzats, etc.)
	3. Fons patrimonial especial (tèxtils, objectes de conservació delicada, peces de gran format o de manipulació delicada, etc.)
7. La consulta en grup ha d’estar especificada en la sol·licitud, detallant el nombre i nom de les persones i podrà ser restringida. En el cas d’accés a fons documental estarà limitada a dues persones simultàniament.
8. Els documents digitalitzats que no s’han fet públics i accessibles a Internet només podran ser consultats presencialment. En cap cas es podrà difondre cap còpia dels mateixos, restant reservada la còpia de treball per a la recerca sol·licitada.
9. Objectes no permesos durant la consulta:
	1. Aliments i begudes
	2. Objectes tallants
10. Per al treball durant la consulta es permetrà exclusivament l’ús de paper, llapis, dispositius electrònics i fotogràfics.
11. Els documents i/o objectes es manipularan amb guants i sobre una superfície recoberta d’escuma de polietilè.
12. Tots els estris (eines, procediments de mesura, ...) se sotmetran a l’aprovació prèvia del personal tècnic del Museu.
13. Els documents i/o objectes no es mouran de la taula d’estudi destinada al personal investigador. En cas de que sigui necessari el desplaçament a una altra zona d’estudi dins l’àrea de treball o laboratori, aquest se supervisarà pel personal responsable del Museu. En el cas dels objectes, aquests es dipositaran en safates encoixinades.
14. No es permet la consulta simultània per a la persona sol·licitant de més d’una unitat d’emmagatzematge (definida pel personal del museu en cada moment i per a cada tipologia d’objectes). No es permetrà extreure més de dos registres de 2 unitats contenidores diferents simultàniament, quan sigui el cas.
15. Es respectaran les etiquetes originals , que mai han de ser sostretes ni eliminades, ratllades ni desfigurades.
16. Els materials no podran dibuixar-se perfilant els contorns dels documents i/o objectes o d’allò representat ni es faran marques en la seva superfície.
17. Per a evitar danys en els documents no es col·locaran objectes sobre ells, tampoc se s’escriurà ni calcarà sobre els documents consultats. S’evitarà sempre doblegar o recolzar-se en els documents consultats, així com qualsevol altra manipulació que pugui afectar la seva integritat.
18. S’evitarà una densitat prou alta de peces damunt la taula de treball per tal d’evitar el perill durant la seva manipulació. Sempre que sigui possible es limitarà a 1 o 2 peces d’estudi simultani en la taula.
19. No podrà realitzar-se presa de mostres, motlles ni al altra acció que no hagi estat degudament autoritzada pel museu.
20. La consulta d’objectes/documents que es trobin en exposició es realitzarà exclusivament en dilluns.

Obtenció d’imatges

1. El Museu autoritza l’obtenció de fotografies exclusivament per a treballs d’investigació i educació

Publicació de treballs

1. Els investigadors hauran de citar al MUEC en la redacció dels seus treballs: Museu Etnològic i de Cultures del Món. MUEC
2. Els investigadors hauran de citar els números d’inventari/catalogació dels documents i/o objectes quan es faci referència detallada i específica a aquests
3. Els investigadors es comprometen a remetre a la biblioteca del MuEC un exemplar del seu treball, una vegada sigui publicat.

Suspensió d’accés a les col·leccions

1. El no compliment de qualsevol dels termes d’aquest acord, com podria ser l’explotació comercial de material de documentació sense prèvia autorització del Museu, comportarà la suspensió d’accés a les col·leccions.

Signat a Barcelona, el

Nom i cognoms:

A completar pel Museu

**Còpies del material lliurades:**

**Signatura del personal supervisor:**